laion/Wikipedia-Exotic huggingface dataset:
ისმეთ გირითლი

ისმეთ გირითლი (დ. 17 აპრილი, 1924 — გ. 3 თებერვალი, 2007 ) — თურქი იურისტი და სამართლის პროფესორი. ისმეთ გირითლი დაიბადა ყირიმში 1924 წლის 17 აპრილს. როდესაც დაწყებითი განათლება მიიღო, გაემგზავრა სტამბოლში და სწავლა კაბატასის საშუალო სკოლაში გააგრძელა. შემდეგ ჩაირიცხა სტამბოლის უნივერსიტეტის იურიდიულ ფაკულტეტზე და 1964 წელს გახდა ამავე ფაკულტეტის ადმინისტრაციული სამართლის კათედრის პროფესორი. ისმეთ გირითლი იყო იმ კომისიის წევრი, რომელმაც მოამზადა 1961 წლის კონსტიტუცია. იგი აირჩიეს დამფუძნებელ საბჭოში ადვოკატურის წარმომადგენლის რანგში. 1971 და 1972 წლებში ვაშინგტონის ჯორჯთაუნის უნივერსიტეტში ატრებდა ლექციების კურსს კონკურენციის შესახებ ამერიკის შეერთებულ შტატებსა და საბჭოთა კავშირს შორის ახლო აღმოსავლეთში . მან ინგლისურად დაწერა წიგნი "ზესახელმწიფოები ახლო აღმოსავლეთში", რომელიც გამოიცა ვუდრო ვილსონის საერთაშორისო მეცნიერების ცენტრის მხარდაჭერით და სახელმძღვანელოდ გამოიყენებოდა სტამბოლის უნივერსიტეტის იურიდიულ ფაკულტეტზე. ისმეთ გირითლი ასევე იყო თურქეთის სამაუწყებლო კომპანიის პირველი გამგეობის წევრი, რომელსაც ხელმძღვანელობდა 1964-1968 წლებში. 1968 წლის იანვარში ისეთ გირითლი სათავეში ჩაუდგა პირველ სატელევიზიო მაუწყებლობას. ისმეთ გირითლი 1958-1959 წლებში კოლუმბიის სამართლის სკოლაში კითხულობდა ლექციებს მოწვეული პროფესორის რანგში, ხოლო 1968-1969 წლებში — კოლუმბიის უნივერსიტეტის ახლო აღმოსავლეთის ინსტიტუტში. მეცნიერმა გამოსცა სახელმძღვანელო „თურქეთის პოლიტიკური განვითარების ორმოცდაათი წელი 1919–1969 წწ“. ისმეთ გირითლი იყო თურქეთის ეროვნული ახალგაზრდული ორგანიზაციის ხელმძღვანელი და თურქეთის დელეგაციის თავმჯდომარე გაერთიანებული ერების ორგანზაცაში, თურქეთის დელეგაციის კონსულტანტი. 1978-1979 წლებში, როგორც უფროსი მკვლევარი, გლაზგოს უნივერსიტეტში ატარებდა სემინარებს ნავთობის პოლიტიკის შესახებ. 1982-დან 1991 წლამდე გირითლი იყო მარმარას უნივერსიტეტის სამაგისტრო სკოლის დირექტორატის წევრი და რადიოსა და ტელევიზიის უმაღლესი საბჭოს წევრი, ასევე იყო ქემალ ათათურქის სახელობის კულტურის, ენისა და ისტორიის უმაღლესი სააგენტოს უფროსი წევრი. 1976 წელს იგი აირჩიეს მექსიკის საერთაშორისო სამართლის აკადემიაში. 1985 წელს გირითლი გახდა საფრანგეთის პალმების ორდენის კავალერი და მიიღო შევალიეს წოდება. 1999 წლიდან არის სტამბულის კულტურის უნივერსიტეტის იურიდიული ფაკულტეტის ლექტორი. ისმეთ გირითლი, რომელმაც გამოაქვეყნა 50-ზე მეტი წიგნი და მრავალი სტატია, საუბრობდა ინგლისურ, რუსულ და ფრანგულ ენებზე. 2006 წელს მეცნიერს დაუსვეს პანკრეასის თავის სიმსივნის დიაგნოზი. იგი დიდი ხნის განმავლობაში მკურნალობდა დედაქალაქის საავადმყოფოში. სიცოცხლის ბოლო 15 დღე ინტენსიური თერაპიის განყოფილებაში გაატარა. გარდაიცვალა 2007 წლის 3 მაისს 82 წლის ასაკში. ↑ "TBMM Albümü 4. Cilt (1960-1983)" (PDF). TBMM Basın ve Halkla İlişkiler Müdürlüğü. 21 Ocak 2016 tarihinde kaynağından (PDF) arşivlendi. Erişim tarihi: 9 Kasım 2021. (თურქ.) ↑ dergipark.gov.tr. დაარქივებულია ორიგინალიდან — 2018-01-23. ციტირების თარიღი: 2020-06-07 ↑ "Arşivlenmiş kopya". 23 Ocak 2018 tarihinde kaynağından arşivlendi. Erişim tarihi: 22 Ocak 2018. (თურქ.) ↑ İsmet Giritli'nin biyografisi (hukuk.iku.edu.tr) (თურქ.)
გაეროს ქარტიის პრეამბულა

გაერთიანებული ერების ორგანიზაციის ქარტიის პრეამბულა — გაეროს 1945 წლის ქარტიის დასაწყისი (პრეამბულა). იან სმუტსმა სამხრეთ აფრიკიდან თავდაპირველად დაწერა პრეამბულის საწყისი სტრიქონები, როგორც: „უმაღლესმა ხელშემკვრელმა მხარეებმა გადაწყვიტეს თავიდან აიცილონ ძმათამკვლელი შუღლის განმეორება, რომელმაც ჩვენს თაობაში ორჯერ მოუტანა უთქმელი მწუხარება და დანაკარგი კაცობრიობას...“. რომელიც ერთა ლიგის პაქტის გახსნის სტრიქონების მსგავსი იქნებოდა. დიდი კამათის შემდეგ გაეროს საერთაშორისო ორგანიზაციის კონფერენციაზე, რომელიც გაიმართა სან ფრანცისკოში, ვირჯინია გილდერსლივმა აშშ-დან წარმატებით შეცვალა და შეამცირა პრეამბულა, თუმცა სმუტსის ორიგინალური ტექსტის უმეტესი ნაწილი ხელახლა იქნა დაწერილი ტექსტის ბოლოს. საწყისი ფრაზა „ჩვენ, გაერთიანებული ერების ხალხები...“, რომელიც ეხმიანება ამერიკის შეერთებული შტატების კონსტიტუციის პრეამბულას, წამოაყენა ამერიკელმა კონგრესმენმა და კონფერენციის დელეგატმა სოლ ბლუმმა. პრეამბულის ფრაზა „უფრო დიდ თავისუფლებაში“ გახდა გაეროს რეფორმის კამპანიის სათაური მეშვიდე გენერალური მდივნის, კოფი ანანის მიერ იყო წამოწყებული. პრეამბულაში ვკითხულობთ: ჩვენ, გაერთიანებული ერების ხალხებს გვსურს რომ გადავარჩინოთ მომავალი თაობები ომის ქარ-ცეცხლისგან, რომელმაც ჩვენს ცხოვრებაში უკვე ორჯერ მოიტანა ენით აღუწერელი მწუხარება კაცობრიობას და აღვადგინოთ რწმენა ფუნდამენტურ ადამიანის უფლებებში, ადამიანის ღირსებაში და ადამიანის ღირებულებებში, ქალისა და კაცის, პატარა და დიდი სახელმწიფოების თანაბარ უფლებებში და რომ დავამყაროთ ისეთი პირობები, რომლის ქვეშაც სამართლიანობა ხელშეკრულებებისა და სხვა საერთაშორისო სამართლის წყაროებიდან გამომდინარე ვალდებულებების მეშვეობით იქნება შენარჩუნებული და რომ წავახალისოს სოციალური პროგრესი და უკეთესი ცხოვრების სტანდარტები უფრო დიდ თავისუფლებაში, და ამ მიზნებისთვის ვიცხოვროთ ერთად და ტოლერანტულად მშვიდობაში, როგორც კარგმა მეზობლებმა და გავაერთიანოთ საკუთარი ძალები საერთაშორისო მშვიდობისა და უშიშროების შესანარჩუნებლად და უზრუნველვყოთ შეიარაღების ძალების გამოუყენებლობა, გარდა საერთო ინტერესის შემთხვევისა, პრინციპებისა და ინსტიტუციური მეთოდების აღიარებით და მივიღოთ საერთაშორისო მექანიზმები ყველა ხალხის ეკონომიკური და სოციალური წარმატების წასახალისებლად, გადავწყვიტეთ, რომ ამ მიზნების მისაღწევად გააერთიანონ ძალისხმევა შესაბამისად, ჩვენმა სახელმწიფოებმა, სან-ფრანცისკოში შეკრებილი წარმომადგენლების მეშვეობით, რომლებმაც გამოავლინეს თავიანთი სრული ძალაუფლება კეთილსინდისიერად და შეთანხმდნენ გაერთიანებული ერების ქარტიაზე და დაამყარეს საერთაშორისო ორგანიზაცია, რომელიც ამიერიდან ცნობილი იქნება, როგორც გაერთიანებული ერები. გაეროს წესდების პრეამბულა: ჰერმან ზაპფის კალიგრაფიული ხელნაწერი. მაინის ფრანკფურტი, 1960 წ . მორგანის ბიბლიოთეკა და მუზეუმი, ნიუ-იორკი. ↑ Rosalind Rosenberg (Summer 2001). „Virginia Gildersleeve: Opening the Gates (Living Legacies)“. Columbia Magazine. ↑ Schlesinger, Stephen E. (2004). Act of Creation: The Founding of the United Nations: A Story of Superpowers, Secret Agents, Wartime Allies and Enemies, and Their Quest for a Peaceful World. Cambridge, MA: Westview, Perseus Books Group, გვ. 236–7. ISBN 0-8133-3275-3.  ↑ Preamble. United Nations. ციტირების თარიღი: 2018-02-17
სსრკ-ის I მოწვევის უმაღლესი საბჭოს დეპუტატების სია

სსრკ-ის I მოწვევის უმაღლესი (უზენაესი) საბჭოს დეპუტატების სია — 1937 წლის 12 დეკემბერს ჩატარებული სსრ კავშირის უმაღლესი საბჭოს არჩევნების შედეგად გამოვლენილი და 1940-1945 წლებში გადარჩეული (სსრკ-ფინეთის ომის შედეგად შემოერთებული მიწებისა და მეორე მსოფლიო ომის გამო) დეპუტატები. გაზ. „კომუნისტი“, №287 (5088), 16 დეკემბერი, 1937 Газ. «Правда», №282 (7248), 12 октября, 1937 გაზ. „საბჭოთა აფხაზეთი“, №86, 17 დეკემბერი, 1937 გაზ. „კომუნისტი“, №73 (5774), 29 მარტი, 1940 Газ. «Правда», №22 (8088), 22 января, 1937 გაზ. „კომუნისტი“, №141 (5842), 21 ივნისი, 1940 Газ. «Правда», №106 (8152), 16 апреля, 1940 Депутаты Верховного Совета СССР I-го созыва 1937 - 1946
კოტარო ჰონდა

კოტარო ჰონდა ( იაპონ. 本多 光太郎, Honda Kōtarō; 1870-1954) — იაპონელი მეტალურგი და გამომგონებელი. ტოჰოკუს უნივერსიტეტის მე-7 პრეზიდენტი. მან გამოიგონა KS ფოლადი (ინიციალები მოდის Kichiei Sumitomo-დან). მეცნიერის გამოგონება წარმოადგენს მაგნიტურ რეზისტენტულ ფოლადს, რომელიც სამჯერ უფრო მდგრადია ვიდრე ვოლფრამის ფოლადი. ეს მასალა, რომელსაც გააჩნდა 250 ორსტედის მაგნიტური წინააღმდეგობა, შეიქმნა ფოლადისა და შენადნობების მკაცრი საბაზისო კვლევის შედეგად. კოტარო ჰონდას ფოლადის თვისებების შესწავლის სფეროში მიღწეული წარმატებისთვის შეარქვეს „რკინის ღმერთი “ და „ ფოლადის მამა.“ კოტარო ჰონდა 1894-1897 წლებში სწავლობდა ტოკიოს საიმპერატორო უნივერსიტეტის ფიზიკის ფაკულტეტზე . მისი პედაგოგი იყო ცნობილი ფიზიკოსი ჰანტარო ნაგაოკა. 1901 წლიდან შეუდგა პედაგოგიურ საქმიანობას, კერძოდ, ტოკიოს უნივერსიტეტში მუშაობდა ლექტორად.შემდეგ, ცოდნის გაუმჯობესების მიზნით გაემგზავრა საზღვარგარეთ მივლინებით გერმანიასა და დიდ ბრიტანეთში 1907-1911 წლებში. 1911 წელს შეუდგა მუშაობას ტოჰოკუს საიმპერატორო უნივერსიტეტის ახლად გახსნილ საბუნებისმეტყველო ფაკულტეტზე პროფესორის რანგში. 1911–1933 წლებში იყო ტოჰოკუს უნივერსიტეტის პროფესორი, 1931 წლიდან გახდა იმავე უნივერსიტეტის მე-7 პრეზიდენტი 1940 წლამდე. 1919–1933 და 1944–1947 წლებში ეკავა ფოლადის ინსტიტუტის დირექტორის პოსტი. კოტარო ჰონდამ აკადემიკოს ტოკიაცუ ჰოჯოსთან ერთად დააარსა კვლევითი ინსტიტუტი, რომელსაც მხარს უჭერდა სუმიტომოს ოჯახი. მოგვიანებით მას დაარქვეს მეტალის მასალების კვლევითი ინსტიტუტი. მეცნიერი თავის ძირითად კვლევას ატარებდა მაგნეტიზმის, ლითონებისა და შენადნობების ფიზიკის სფეროში. გამოიგონა ფოლადის რამდენიმე კლასი, კერძოდ ფოლადი KS (შემოკლებული სახელწოდება Kichiei Sumitomo -გან) (1917). KS მაგნიტური ფოლადი სამჯერ უფრო მდგრადია ვიდრე ვოლფრამის ფოლადი. ეს მასალა, რომლის მაგნიტორეზისტენტობა შეადგენს 250 ერსტედს, შეიქმნა ფოლადისა და შენადნობების ფუნდამენტური კვლევის შედეგად. მოგვიანებით მან გააუმჯობესა თავისი გამოგონება NKS ფოლადის შექმნით (1934). კოტარო ჰონდა 1932 წელს იყო ნომინირებული ნობელის პრემიაზე ფიზიკის დარგში. იგი გახდა ერთ-ერთი პირველი, ვინც დაჯილდოვდა კულტურის ორდენით მისი დაწესებისთანავე 1937 წელს. მეცნიერს ასევე მიენიჭა ფრანკლინის ინსტიტუტის ელიოტ კრესონის მედალი 1931 წელს და გახდა კულტურის დამსახურებული მოღვაწე 1951 წელს. ჰონდა გარდაცვალების შემდეგ დაჯილდოვდა ამომავალი მზის ორდენით. კოტარო ჰონდა გარდაიცვალა 1954 წლის 12 თებერვალს 83 წლის ასაკში. მეცნიერი დაკრძალეს ოკაზაკის საქალაქო სასაფლაოზე. 1916 — იაპონიის მეცნიერებათა აკადემიის პრემია 1931 — ელიოტ კრესონის მედალი 1937 — კულტურის ორდენი 1951 — იაპონიის კულტურის დამსახურებული მოღვაწე ↑ 1.0 1.1 1.2 Deutsche Nationalbibliothek Record #1027167446 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ https://www.fi.edu/en/laureates/kotaro-honda ↑ 3.0 3.1 Bureau.tohoku: Presidents of Tohoku University. sfn error: no target: CITEREFBureau.tohoku:_Presidents_of_Tohoku_University (help) ↑ Deutsche Nationalbibliothek Record #1027167446 // Gemeinsame Normdatei (გერმ.) — 2012—2016. ↑ hillips, Glyn O. Innovation and Technology Transfer in Japan and Europe: Industry-Academic Interactions — Routledge, 2018. — ISBN 9780429774546.
რაფიელ მამულაშვილი

რაფიელ მამულაშვილი (დ. 26 ოქტომბერი, 1927, თბილისი — გ. 30 ივნისი, 20 2009) — ქართველი დრამატურგი, მწერალი, პედაგოგი, საქართველოს მწერალთა კავშირის წევრი. მისი საქმიანობის დასაწყისი უკავშირდება პედაგოგიურ მოღვაწეობას, ასწავლიდა ქართულ ენასა და ლიტერატურას საშუალო სკოლაში. პარალელურად, თანამშრომლობდა ქართულ ჟურნალ-გაზეთებში და აქვეყნებდა სხვადასხვა სტატიებსა და პუბლიცისტურ წერილებს. იყო "სამხედრო გაზეთის" სტილისტი და განყოფილების ხელმძღვანელი. 1966 წლიდან ჟურნალ "სინათლის" პასუხისმგებელი მდივანი. საქართველოს ლიტერატურული მუზეუმის მეცნიერ-თანამშრომელი. 1973 წლიდან ხალხთა მეგობრობის მუზეუმის დირექტორის მოადგილე საგამოფენო - საექსპედიციო დარგში; 1993-1998 წლებში თოჯინების თეატრის სალიტერატურო და ხელოვნების განყოფილების გამგე. 1959 წელს გორის თეატრში წარმატებით განხორციელებულმა მისმა პირველმა პიესამ - „გადაარჩინე სიცოცხლე“ სათავე დაუდო შემდგომ აქტიურ მოღვაწეობას დრამატურგიის ჟანრში. მისი პიესები წარმატებით იდგმებოდა საქართველოს სახელმწიფო და სახალხო თეატრებში და მის საზღვრებს გარეთ. პიესა „თორტიზელებს“ რეჟისორ ლილი იოსელიანის დადგმით თბილისის სანკულტურის თეატრში, დიდი მოწონებით შეხვდა მაყურებელი. იგივე ნაწარმოები წარმატებით დაიდგა გორისა და თელავის თეატრების სცენაზე. თბილისის მოზარდმაყურებელთა თეატრის სცენას კარგა ხანი ამშვენებდა რაფიელ მამულაშვილის გახმაურებული პიესა „მერხებზე ანგელოზები სხედან“. ამ ნაწარმოების მიმართ განსაკუთრებულ ყურადრებას იჩენდნენ და წარმატებით ახორციელებდნენ ბათუმის, ფოთის, ახალციხის, ოზურგეთის და ჭიათურის სახელმწიფო თეატრები. რაფიელ მამულაშვილი — საქართველოს ბიოგრაფიული ლექსიკონი
ისურვე (ინტერნეტ მაღაზია)

isurve.ge — ქართული ონლაინ-მაღაზიაა. კომპანია ინტერნეტ კომერციის სფეროში 2017 წლიდან მუშაობს. 2022 წლიდან წარმოდგენილია სომხეთის რესპუბლიკაშიც, იმავე სახელწოდების ვებსაიტით და ადგილობრივი დომენით. კომპანიას აქვს საკუთარი უფასო მიტანის სერვისი მთელი საქართველოს მასშტაბით და 2023 წლის მონაცემებით, საიტის მთავარ გვერდზე განთავსებული ინფორმაციის მიხედვით, ემსახურება 600 ათასზე მეტ მომხმარებელს. ონლაინ მაღაზია ისურვეს შტაბ-ბინა მდებარეობს ქალაქ თბილისში. თბილისშივეა განლაგებული კომპანიის საწყობი და საკურიერო სერვისების ოფისები. ოფიციალური საიტი კომპანიის გვერდი Meta პლატფორმაზე სტატია Entrepreneur საქართველო-ზე სტატია Marketer.ge-ზე ისურვეს თანადამფუძნებლების სხვადასხვა ინტერვიუ bm.ge-სთან ↑ isurve.am, isurve.ge-ს სომხური ვერსია. ↑ isurve.ge, isurve.ge-ს მთავარი გვერდი.
ნამგალაური

საკუთარი სახელი ნამგალაური შეიძლება აღნიშნავდეს ერთ-ერთ შემდეგ პიროვნებათაგანს: დავით ნამგალაური — იურისტი, პოლიტიკოსი თამაზ ნამგალაური — სპორტსმენი (ძიუდო)
ნარიმანიძე

საკუთარი სახელი ნარიმანიძე შეიძლება აღნიშნავდეს ერთ-ერთ შემდეგ პიროვნებათაგანს: სილოვან ნარიმანიძე — მწერალი ხათუნა ნარიმანიძე — სპორტსმენი (მშვილდოსნობა)
კატო ჯავახიშვილი

კატო (ეკატერინე) ჯავახიშვილი (დ. 3 მაისი, 1979) — ქართველი პოეტი, პროზაიკოსი, დრამატურგი. კატო ჯავახიშვილი დაიბადა თბილისში, საქართველოში 1979 წლის 3 მაისს. დაამთავრა თბილისის სახელმწიფო სამედიცინო უნივერსიტეტის სტომატოლოგიური ფაკულტეტი, ივანე ჯავახიშვილის სახელობის თბილისის სახელმწიფო უნივერსიტეტის იურიდიული და ხელოვნებათმცოდნეობის ფაკულტეტები. მუშაობდა ექიმ-სტომატოლოგად, ბანკის თანამშრომლად, საზოგადოებასთან ურთიერთობის სამსახურის თანამშრომლად, რედაქტორად, ჟურნალისტად. 2008 წელს გამოვიდა მისი ლექსების პირველი კრებული „შენიდან ჩემამადე“ (რედაქტორი მიხო მოსულიშვილი). კატო ჯავახიშვილის მოთხრობა ცხვარის მიხედვით რეჟისორ ზურაბ კანდელაკის მიერ დადგმული რადიოპიესა ფესტივალის - „ევროპის პრიზი“ - ფინალისტი გახდა. მისი ლექსები შეტანილია სხვადასხვა ანთოლოგიასა და ალმანახში. სად არის ანდრეიკა?! (ლიტერატურულ-დრამატურგიული ექსპერიმენტი, პიესა ორ მოქმედებად), თბ., ნოდარ დუმბაძის გამომცემლობა და ლიტერატურული სააგენტო, 2020 დედაჩემმა მითხრა, რომ (ლექსები), თბ., ინტელექტი, 2019 - ISBN 9789941310652 2 ფინჯანი (დიალოგები), რედაქტორი ნინო სადღობელაშვილი, თბ., ინტელექტი, 2015. - ISBN 9789941458682 იავნანა კაცებისთვის (ლექსები), თბ., ინტელექტი, 2015 - ISBN 9789941458507 ნაცვალი სახელი (პოემა ავტორისთვის და პერსონაჟთათვის), თბ., საუნჯე ( ვაჟა წოწკოლაური), 2012 - ISBN 9789941442308 ჭუპრი (ლექსები), რედაქტორი ლია სტურუა, თბ., საუნჯე, 2011 - ISBN 9789941924255 მარცხნივ (ლექსები), რედაქტორი როსტომ ჩხეიძე, თბ., საუნჯე, 2010 - ISBN 9789941914508 შენიდან ჩემამდე (ლექსები), თბ. საარი, 2008 - ISBN 9789994060603 ქართველი პოეტები : ენციკლოპედია / შეადგინა ალექსანდრე ელერდაშვილმა.- თბ.,2021.- გვ.407-408 კატო ჯავახიშვილი — საქართველოს ბიოგრაფიული ლექსიკონი JAVAKHISHVILI KATO კატო ჯავახიშვილი - პოეტი კატო ჯავახიშვილი - ლექსები მაქვს არეული ჩანთა და გაჩეჩილი თმა... ბატონო ადამიანო დაარქივებული 2023-12-17 საიტზე Wayback Machine. ჯავახიშვილი კატო (ავტორის წაკითხული ლექსები) სკუკუმ, ანუ ანდრეიკა, როგორც დაკარგული სამშობლო Javaxišvili, Kato ↑ დედაჩემმა მითხრა, რომ (ლექსები) ↑ ჭუპრი (ლექსები)
ჰაფიზი აბრუ

ჰაფიზი აბრუ (ნამდვილი სახელი აბდ ალ-ლაჰ იბნ ლუტფ ალ-ლაჰ იბნ აბდ ალ-რაშიდ ალ-ბიჰდადინი) (გ. 1430) — ირანელი ისტორიკოსი და გეოგრაფი. განათლება მიიღო ჰამადანში. მოღვაწეობდა თემურიდთა კარზე. მისი პირველი ნაშრომი უნდა იყოს ანონიმური "მატიანეთა კრებულის გაგრძელება" ("ზეილ-ი ჯამი ალ-თავარიხ"). 1412 შეადგინა "შამის გამარჯვების წიგნის გაგრძელება" ("ზეილ-ი ზაფარნამეი შამი"), აღწერა შაჰრუხის მეფობა 1413-მდე ("თარიხი შაჰრუხ"), თარგმნა და ისტორიული ცნობებით შეავსო არაბული გეოგრაფიული თხზულება. მრავალტომიანი "კრებული" ("მაჯმა") აერთიანებს ტაბარის სპარსულ თარგმანს, რაშიდ ად-დინის, შამის და მის მიერ დაწერილ ისტორიულ შრომებს, მსოფლიო ისტორიული ტიპისაა 4-ტომიანი "მატიანეთა კრებული" ("მაჯმა ალ-თავარიხი"). თოფურია პ., ქართული საბჭოთა ენციკლოპედია, ტ. 11, თბ., 1987. — გვ. 608.
ეთერ მაზანაშვილი

ეთერ ნიკოლოზის ასული მაზანაშვილი (დ. 1909) — საბჭოთა სახელმწიფო და პოლიტიკური მოღვაწე. კომპარტიის წევრი (1930). დაიბადა ჯიმითელი გლეხის ოჯახში. 1923 წელს 14 წლის ასაკში მეგობრის დახმარებით ჩამოვიდა თბილისში, სადაც ის 1929 წლამდე სწავლის პარალელურად ხელზე მუშაობდა. მოეწყო აბრეშუმის ფაბრიკაში მქსოველად. 1931 წელს დაუღალავი შრომის გამო აირჩიეს საფაბრიკო კომიტეტის თავჯდომარედ, ხოლო რამდენიმე თვის შემდეგ გაუშვეს მოსკოვში სამთვიან პროფკურსებზე. ე. მაზანაშვილი არჩეულ იყო საქართველოს ცაკის VI მოწვევის წევრად და ცაკის პრეზიდიუმის წევრობის კანდიდატად, აგრეთვე ორჯონიკიძის რაიონის დეპუტატად. კომკავშირის რიგებში 1925 წლიდან იყო ხოლო კომპარტიის წევრი 1930 წლიდან. გაზ. „კომუნისტი“, №260 (5061), 15 ნოემბერი, 1937
ვლადიმერ სალაძე

ვლადიმერ ერემიას ძე სალაძე (დ. 1906, ზესტაფონი, ქუთაისის გუბერნია, რუსეთის იმპერია — გ. 1985, თბილისი, საქართველოს სსრ) — საბჭოთა სახელმწიფო და პოლიტიკური მოღვაწე. კომპარტიის წევრი (1931) 1924 წელს შევიდა კომკავშირის რიგებში; 1932 წლამდე ფიზიკურ შრომას ეწეოდა; ზესტაფონის ფეროშენადნობთა ქარხანაში გამოიჩინა თავი, როგორც სტახანოვური შრომის ოსტატმა; 1937 წელს დაინიშნა თბილისის ავტოსარემონტო ქარხნის დირექტორად; 1939 წლიდან თბილისის საქალაქო საბჭოს აღმასკომის თავმჯდომარის მოადგიელდ მუშაობდა; 1942–1948წწ. იყო თბილისის გ. დიმიტროვის სახელობის N31 საავიაციო ქარხნის დირექტორი, 1948 წლიდან საქართველოს სსრ მინისტრათა საბჭოსთან არსებული გზათა მთავარი სამმართველოს უფროსია; 1936 წელს საქართველოში საბჭოთა ხელისუფლების დამყარების 15 წლისთავთან დაკავშირებით, როგორც სტახანოვური მოძრაობის ერთ-ერთი ინიციატორი, იყო მონაწილე ქართველი ხალხის დელეგაციისა, რომელიც კრემლში სტალინმა მიიღო. არჩეული იყო სსრკ და საქართველოს სსრ უმაღლესი საბჭოს დეპუტატად. მიღებული აქვს სახელმწიფო და საბრძოლო ჯილდოები. გაზ. „კომუნისტი“, №260 (5061), 15 ნოემბერი, 1937 ენციკლოპედია „თბილისი“, თბ., 2002. — გვ. 495, ISBN 99928-20-32-2. ვლადიმერ სალაძე — საქართველოს ბიოგრაფიული ლექსიკონი
ტანიე (მრავალმნიშვნელოვანი)

საკუთარი სახელი ტანიე შეიძლება აღნიშნავდეს: ტანიე — მთა საქართველოში, დუშეთის მუნიციპალიტეტში; ტანიე — ტბა საქართველოში, დუშეთის მუნიციპალიტეტში.
შალვა ბაკურაძე

შალვა ბაკურაძე (დ. 17 დეკემბერი, 1973, სოხუმი) — ქართველი პოეტი, პროზაიკოსი. შალვა ბაკურაძე დაიბადა სოხუმში. მამა — გოდერძი ბაკურაძე, დედა — ცისანა მიქიაშვილი იბრძოდა აფხაზეთის ომში და საკუთარ თავზე გამოსცადა 1992-1993 წლების ომის სიმძიმე და ტრაგედია. 1995 წელს დაამთავრა თბილისის სახელმწიფო უნივერსიტეტის სოხუმის ფილიალის ფილოლოგიის ფაკულტეტი, ინგლისური ენის სპეციალიზაციით. მოგვიანებით სწავლობდა საქართველოს კულტურის ინსტიტუტში. მუშაობდა რადიოში მუსიკალურ წამყვანად. 1990 წლიდან მისი ლექსები გამოქვეყნდა ჟურნალ „რიწასა“ და გაზეთ „ოქროს საწმისში“. ამის შემდეგ კი თითქმის ყველა ქართულ ლიტერატურულ გამოცემაში იბეჭდება. შალვა ბაკურაძის პოეზია თარგმნილია გერმანულ, ინგლისურ, რუსულ, სლოვაკურ და სხვა ენებზე. ცხოვრობს თბილიში. მუშაობს სტუდია „გეოსკოპში“, სადაც ამზადებს ნიადაგებს მცენარეებისთვის. წერილი ნინოს (ლექსები), თბილისი, მერანი, 2003 – ISBN 99928–949–6–2 კეთილი ადამიანები (ლექსები), თბილისი, მერანი, 2000 – ISBN 99928–16–66–X დასდებელნი წმიდისა აღდგომისანი (ლექსები), თბილისი, საუნჯე, 2013 - ISBN 9789941451201 საქართველოს ეროვნული წიგნის ცენტრის პორტალი: book.gov.ge; ქართველი პოეტები : ენციკლოპედია / შეადგინა ალექსანდრე ელერდაშვილმა თბ.,2021 გვ.43 შალვა ბაკურაძე — საქართველოს ბიოგრაფიული ლექსიკონი ბაკურაძე შალვა — ბიბლიოვიკი შალვა ბაკურაძე — ლექსები, პოემები — Poetry.ge მინდია ცეცხლაძე — გამოუთქმადობასთან დაკავშირებული კონცეპტები შალვა ბაკურაძის პოეზიაში დიოტიმა (ნინო დარბაისელი სტრონი) — არამედ რაღაც სხვა (შალვა ბაკურაძის ქმრების საკითხავის ინტერპრეტაციის ცდა) ოქორს ფონდი — ბაკურაძე შალვა ↑ დასდებელნი წმინდისა აღდგომისანი
აზარაშვილი

საკუთარი სახელი აზარაშვილი შეიძლება აღნიშნავდეს ერთ-ერთ შემდეგ პიროვნებათაგანს: ვაჟა აზარაშვილი — კომპოზიტორი ზურაბ აზარაშვილი — სახელმწიფო მოხელე მაია აზარაშვილი — სპორტსმენი, მძლეოსანი
ალისგორი

ალისგორი — სოფელი (ნასოფლარი) ახმეტის მუნიციპალიტეტში (თუშეთის ადმინისტრაციული ერთეული). მდებარეობს გომეწრის ხეობაში, ზღვის დონიდან 1 900 მეტრზე. 2014 წლის აღწერით მუდმივი მოსახლე არ არის. სოფლის განაპირას, აღმოსავლეთით, მდებარეობს გვიანდელ შუა საუკუნეების არქიტექტურული ძეგლი — ალისგორის ციხე-სახლი. ენციკლოპედია „საქართველო“, ტ. 1, თბ., 1997. ქალდანი ა., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 54.
Big Blue Ball

Big Blue Ball — პიტერ გებრიელისა და სხვადასხვა შემსრულებლის ერთობლივი ალბომი, რომელიც გამოვიდა 2008 წლის აპრილში. ალბომი იწერებოდა 15 წლის განმავლობაში. მასზე მუშაობდა მრავალი მუსიკოსი. გებრიელის თქმით, ყველა მთავარი სიმღერა ჩაწერილი იქნა 90-იანი წლების დასაწყისში, მაგრამ ბევრი ფირი იყო არეული და მათმა მოწესრიგებამ პიტერს ბევრი დრო წაართვა. ალბომზე მუშაობდა პროდიუსერი სტივენ ჰეიგი. ალბომზე, გარდა გებრიელისა, მუშაობდნენ: შინედ ო'კონორი, კარლ ვალინგერი, ნატაშა ატლასი, პაპა ვემბა. რამდენიმე სიმღერაში პიტერი მთავარ ვოკალურ პარტიას ასრულებს. დისკი შეიცავს დასავლურ, აფრიკულ და აზიურ მოტივებს. პირველი სიმღერა, რომელიც ალბომის სარეკლამოდ სინგლის სახით გამოჩნდა გაყიდვაში, არის Whole Thing. იგი აგრეთვე შეტანილია ტელესერიალში Long Way Down. „Whole Thing“ (ორიგინალური მიქსი) (ფრენსის ბები, ალექს ფაკუ, ტიმ ფინი, პიტერ გებრიელი, კარლ ვალინგერი, ენდი უაიტი) - 5:26 „Habibe“ (ნატაშა ატლასი, ჰოსან რამზი, ნილ სპარკსი) - 7:12 „Shadow“ (ხუან კანიზარესი, პაპა ვემბა) - 4:27 „altus silva“ (ჯოზეფ არტური, რონან ბრაუნი, Deep Forest, ჯეიმზ მაკნელი, ირლა ო ლიონერდი, ვერნონ რიდი) - 6:07 „Exit Through You“ (ჯოზეფ არტური, პიტერ გებრიელი, კარლ ვალინგერი) - 5:52 „Everything Comes From You“ (რიჩარდ ევანზი, ჯოჯი ჰიროტა, სევარა ნაზარხანი, შინედ ო’კონორი, გუო იუე) - 4:42 „Burn You Up, Burn You Down“ (ბილი კობემი, პიტერ გებრიელი, The Holmes Brothers, ვენდი მელვინი, არონა ნ’დიაიე, ჯა უობლი) - 4:30 „Forest“ (ლევონ მინასიანი, არონა ნ’დიაიე, ვერნონ რიდი, ჰუკვე ზავოსე) - 6:16 „Rivers“ (ვერნონ რიდი, მარტა სებესტიენი, კარლ ვალინგერი) - 5:44 „Jijy“ (არონა ნ’დიაიე, როსი, ჯა უობლი) - 3:59 „Big Blue Ball“ (პიტერ გებრიელი, მანუ კატჩე, კარლ ვალინგერი) - 4:51 ოფიციალური განყოფილება Big Blue Ball ლეიბლის Realword Records საიტზე ↑ Allmusic review ↑ Rolling Stone review
ყელი (მრავალმნიშვნელოვანი)

საკუთარი სახელი ყელი შეიძლება აღნიშნავდეს: ყელი — კისრის წინა ნაწილი, რომელშიც მოთავსებულია საყლაპავი და სასულე მილები. ყელი — ხმელეთის ვიწრო ზოლი, რომელიც აერთებს ხმელეთის დიდ ნაწილებს; ყელი — ცილინდრული ან მრავალწახნაგა მოცულობა, რომელსაც გუმბათი აგვირგვინებს. ყელი — მთა საქართველოში, მცხეთა-მთიანეთის მხარისა და შიდა ქართლის მხარის ადმინისტრაციულ საზღვარზე; ყელის ზეგანი — ვულკანური ზეგანი ცენტრალური კავკასიონის სამხრეთ კალთის აღმოსავლეთ ნაწილში; ყელის ტბა — ვულკანურ-მყინვარული გენეზისის ტბა საქართველოში, ახალგორის მუნიციპალიტეტში; ყელის ციხე — ციხესიმაგრე დუშეთის მუნიციპალიტეტის დაბა ჟინვალის ჩრდილოეთით.
ყურო (მრავალმნიშვნელოვანი)

საკუთარი სახელი ყურო შეიძლება აღნიშნავდეს: ყურო — მწვერვალი საქართველოში, მცხეთა-მთიანეთის მხარეში, ყაზბეგის მუნიციპალიტეტში; ყუროს ქედი — ქედი საქართველოში, მცხეთა-მთიანეთის მხარეში, ყაზბეგის მუნიციპალიტეტში; ყუროს მყინვარი — მყინვარი საქართველოში, მცხეთა-მთიანეთის მხარეში, ყაზბეგის მუნიციპალიტეტში.
მარია ტეკელი

მარია ტეკელი (გერმ. Maria von Teck), აგრეთვე ცნობილია როგორც დედოფალი მერი ( ინგლ. Queen Mary, სრული სახელი — Victoria Mary Augusta Louise Olga Pauline Claudine Agnes — ვიქტორია მარია ავგუსტა ლუიზა ოლღა პაულინა კლოდინა აგნესა; დ. 26 მაისი, 1867 — გ. 24 მარტი, 1953) — ბრიტანეთის მეფე ჯორჯ V-ის მეუღლე, ედუარდ VIII-ისა და ჯორჯ VI-ის დედა. 1910 წლიდან იყო ინდოეთის იმპერატრიცა და ირლანდიის დედოფალი. მარიას მამა უფლისწული ფრანცი გერმანელ თავადთა ოჯახს ეკუთვნოდა (ტეკელთა გვარი), ვიურტემბერგის მეფეთა შთამომავლებს მორგანატთა ქორწინებიდან. დაბადებიდან მარია მჭიდროდ იყო დაკავშირებული ინგლისთან: ის ლონდონში კენსინგტონის სასახლეში დაიბადა. დედამისი ჯორჯ III-ის შვილიშვილი იყო. მეუღლის გამეფებამდე ის ასევე იყო უელსის პრინცესა და კორნუოლის ჰერცოგინია (1901–1910) და იორკის ჰერცოგინია (1901 წლამდე). ენციკლოპედია „ბრიტანიკა“
სხვა ლეველის ოდისეა

„სხვა ლეველის ოდისეა“ — ქართული ნახატი ანიმაციური სერიალი. იგი შედგება დაგეგმილი 4 სეზონისა და 40 ეპიზოდისგან. სერიალს საქართველოში ამერიკის საელჩოს მხარდაჭერით Demlab, იგივე დემოკრატიის ლაბორატორია და სტუდია „ანიმატორი“ ამზადებენ. სერიალის მთავარი გმირია 17 წლის დავითა, რომელიც სამყაროებს შორის მოგზაურობს, ბოროტებას ებრძვის და დიდი ხნის წინ დაკარგული მამას ეძებს. სიუჟეტის მიხედვით, თბილისი მიწისძვრამ შეაზანზარა, დავითამ კი დაკარგული მამის წერილს სრულიად შემთხვევით მიაგნო. სამყაროებს შორის პორტალის გახსნის შემდეგ დავითა იწყებს მოგზაურობას. სერიალი გადის Cavea-ს კუთვნილ სერვის Cavea+-ზე. 2023 წლის 27 დეკემბერს საქართველოს კინოთეატრებში იგეგმება „სხვა ლეველის ოდისეის“ სრულმეტრაჟიანი ვერსიის გამოსვლა. სხვა ლეველის ოდისეა Facebook-ზე ↑ სხვა ლეველის ოდისეა — ახალი ქართული ანიმაციური სერიალი უკვე დაიწყო